TNP พุ่งกระฉูด 8% นิวไฮในรอบ 13 เดือน โบรกฯชี้ H2/62 โตแกร่งรับไฮซีซั่น-มาตรการรัฐหนุน
TNP พุ่งกระฉูด 8% นิวไฮในรอบ 13 เดือน โบรกฯชี้ H2/62 โตแกร่งรับไฮซีซั่น-มาตรการรัฐหนุน
TNP พุ่งกระฉูด 8% นิวไฮในรอบ 13 เดือน โบรกฯชี้ H2/62 โตแกร่งรับไฮซีซั่น-มาตรการรัฐหนุน
16 ก.ย. 2562

ผู้สื่อข่าวรายงานว่า บริษัท ธนพิริยะ จำกัด (มหาชน) หรือ TNP ณ เวลา 11.49 น. อยู่ที่ระดับ 2.04 บาท บวก 0.16 บาท หรือ 8.51% ด้วยมูลค่าซื้อขาย 8.49 ล้านบาท ราคาหุ้นนิวไฮในรอบ 13 เดือน โดยนับตั้งแต่หุ้นปรับตัวขึ้นไปทดสอบระดับ 2.04 บาท เมื่อวันที่ 3 ส.ค.61

บล.โกลเบล็ก ระบุในบทวิเคราะห์ว่า TNP เริ่มต้นด้วยคำแนะนำ “ซื้อ” ราคาเหมาะสม 2.56 บาท ด้วยเหตุผล 3 ประการ 1) ราคาปัจจุบันต่ำกว่าราคาพื้นฐานที่ควรจะเป็น ปัจจุบัน PE อยู่ที่ระดับ 21 เท่า ต่ำกว่าค่าเฉลี่ยย้อนหลัง 2 ปี ที่ 25 เท่า และต่ำกว่าค่าเฉลี่ยอุตสาหกรรม ที่ 31 เท่า 2) ผลประกอบการช่วงครึ่งปีหลังจะเติบโตแรงจากการเข้าสู่ช่วงไฮซีซั่น ประกอบกับการทยอยเปิดสาขาใหม่ และ 3) TNP จะได้รับผลประโยชน์โดยตรงจากมาตรการกระตุ้นเศรษฐกิจของภาครัฐ
บล.โกลเบล็ก ระบุในบทวิเคราะห์ว่า กลยุทธ์การลงทุน หุ้น Defensive Stock (EASTW TTW BCH CPALL BJC) หุ้น Domestic Play (ADVANC AMATA EKH SISB HMPRO) หุ้นที่ได้ประโยชน์จากมาตรการกระตุ้นการท่องเที่ยว ชิมช้อปใช้ (SPA ASAP ERW TNP) เก็งกำไรหุ้นที่ได้ประโยชน์จากราคาน้ำมันดิบขึ้นแรง (PTT PTTEP TOP SPRC ESSO)